*Projekts*

LATVIJAS REPUBLIKAS MINISTRU KABINETS

2020. gada Noteikumi Nr.

Rīgā (prot. Nr. . §)

Grozījumi Ministru kabineta 2020.gada 2.septembra noteikumos Nr.560 “Noteikumi par elektroenerģijas ražošanu, izmantojot atjaunojamos energoresursus, kā arī par cenu noteikšanas kārtību un uzraudzību”

*Izdoti saskaņā ar* [*Elektroenerģijas tirgus likuma*](https://likumi.lv/ta/id/108834-elektroenergijas-tirgus-likums)[*29.*](https://likumi.lv/ta/id/108834-elektroenergijas-tirgus-likums#p29)*panta ceturto daļu,* [*31.1 panta*](https://likumi.lv/ta/id/108834-elektroenergijas-tirgus-likums#p31.1)*devīto daļu,*[*31.2 panta*](https://likumi.lv/ta/id/108834-elektroenergijas-tirgus-likums#p31.2)*trešo un piekto daļu,*[*31.3 panta*](https://likumi.lv/ta/id/108834-elektroenergijas-tirgus-likums#p31.3)*trešo daļu",* [*31.4 panta*](https://likumi.lv/ta/id/108834-elektroenergijas-tirgus-likums#p31.3)*ceturto daļu un*[*31.5 panta*](https://likumi.lv/ta/id/108834-elektroenergijas-tirgus-likums#p31.3)*trešo daļu*

Izdarīt Ministru kabineta 2020. gada 2.septembra noteikumos Nr.560 “Noteikumi par elektroenerģijas ražošanu, izmantojot atjaunojamos energoresursus, kā arī par cenu noteikšanas kārtību un uzraudzību” (Latvijas Vēstnesis, 2020, 175. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar [Elektroenerģijas tirgus likuma](https://likumi.lv/ta/id/108834-elektroenergijas-tirgus-likums) [29.](https://likumi.lv/ta/id/108834-elektroenergijas-tirgus-likums#p29) panta ceturto daļu, [31.1 panta](https://likumi.lv/ta/id/108834-elektroenergijas-tirgus-likums#p31.1) devīto daļu, [31.2 panta](https://likumi.lv/ta/id/108834-elektroenergijas-tirgus-likums#p31.2) trešo un piekto daļu, [31.3 panta](https://likumi.lv/ta/id/108834-elektroenergijas-tirgus-likums#p31.3) trešo daļu", [31.4 panta](https://likumi.lv/ta/id/108834-elektroenergijas-tirgus-likums#p31.3) ceturto daļu un [31.5 panta](https://likumi.lv/ta/id/108834-elektroenergijas-tirgus-likums#p31.3) trešo daļu".

2. Papildināt 1.punktu ar 1.12. un 1.13. apakšpunktu šādā redakcijā:

“1.12. kopējo kapitālieguldījumu iekšējās peļņas normas elektroenerģijas ražotāju pārkompensācijas novēršanai aprēķināšanas kārtību un nosacījumus;

1.13. elektrostacijas darbības vienotā tehnoloģiskā cikla principa piemērošanas nosacījumus un kārtību.”.

3. Papildināt noteikumus ar 2.1 punktu šādā redakcijā:

“2.1 Šie noteikumi attiecas arī uz Elektroenerģijas tirgus likuma pārejas noteikumu 52.punktā minētajiem elektroenerģijas ražotājiem, taču uz tiem nav attiecināmi šo noteikumu 50.1, 50.2, 50.3, 50.4, 50.5 un 50.6 punktā noteiktie vienotā tehnoloģiskā cikla principa piemērošanas nosacījumi, II nodaļā, 23., 52., 54. punktā noteiktais par cenas aprēķināšanu un termiņu, V.1 nodaļā noteiktais par pārkompensācijas izvērtēšanu un novēršanu.”.

4. Papildināt noteikumus ar 11.1 punktu šādā redakcijā:

“11.1 Ja birojs konstatē, ka elektrostacija ir turpinājusi saņemt valsts atbalstu pēc elektrostacijas pamatlīdzekļu pilna nolietojuma saskaņā ar normatīvajiem aktiem par grāmatvedības prasībām, tas pieņem šo noteikumu 61. punktā minēto lēmumu, nelikumīgi saņemto valsts atbalstu skaitot no dienas, kad iestājies elektrostacijas pamatlīdzekļu pilns nolietojums.”.

5. Papildināt 18. punktu aiz vārdiem “dāvināmas vai kā citādi atsavināmas" ar vārdiem un cipariem šādā redakcijā: ” izņemot šo noteikumu 50.4 punktā minētajā gadījumā”.

6. 21.2. apakšpunktā vārdus "aprīko ar siltumenerģijas" aizstāt ar vārdiem "aprīko ar saražotās un lietderīgi izmantotās siltumenerģijas".

7. Papildināt 22.punktu aiz vārdiem “pieslēguma shēma“ ar vārdiem “ir sagatavota saskaņā ar vienotā tehnoloģiskā cikla principu, un tā”.

8. Papildināt 25. punktu aiz vārdiem “iekārtas un ierīces" ar vārdiem: ”atbilstoši vienotā tehnoloģiskā cikla principam” un aizstāt skaitli “21.” ar “21.1.”.

9. Papildināt noteikumus ar 25.1 punktu šādā redakcijā:

“25.1 Elektrostacijas siltumapgādes shēmā komersants norāda vienotā tehnoloģiskā ciklā ietilpstošās iekārtas un ierīces, šo noteikumu 21.2.apakšpunktā minētos uzskaites mēraparātus vai mēraparātu sistēmas un norāda elektrostacijas robežas. Elektrostacijas kurināmā padeves shēmā komersants norāda visas vienotā tehnoloģiskā ciklā ietilpstošās iekārtas un ierīces, šo noteikumu 21.3. un 21.4.apakšpunktā minētos uzskaites mēraparātus vai mērlīdzekļu sistēmas un norāda elektrostacijas robežas.”.

10. Papildināt noteikumus ar 30.1 un 30.2 punktu šādā redakcijā:

“30.1 Ja komersanta sniegtie dati atbilstoši biroja aprēķiniem pirmšķietami rada aizdomas par to, ka elektroenerģijas pašpatēriņa apjoms ir mazāks, nekā attiecīgajai tehnoloģijai iespējams, birojs trīs darbdienu laikā no fakta konstatēšanas pieņem lēmumu apturēt valsts atbalsta izmaksu par iepirkto elektroenerģiju par periodu no lēmuma stāšanās spēkā dienas līdz šo noteikumu 30.2 punktā minētā lēmuma pieņemšanai.

30.2 Lai atjaunotu ar šo noteikumu 30.1 punktu apturēto valsts atbalsta izmaksu ,komersants pierāda, ka elektrostacijā saražotās elektroenerģijas izlietošana tiek nodrošināta atbilstoši šo noteikumu 30. punktā noteiktajam nosacījumam. Birojs pārliecinās par to, vai komersanta sniegtā informācija pierāda atbilstību šo noteikumu 30. punktā noteiktajam nosacījumam un:

30.2 1. konstatējot, ka elektrostacijā saražotās elektroenerģijas izlietošana tiek nodrošināta atbilstoši šo noteikumu 30. punktā noteiktajam nosacījumam, pieņem lēmumu par saskaņā ar šo noteikumu 30.1 punktu apturētā valsts atbalsta izmaksas atsākšanu. Publiskais tirgotājs apturētā valsts atbalsta izmaksu veic 10 kalendāro dienu laikā pēc biroja lēmuma par apturētā valsts atbalsta izmaksas atsākšanu spēkā stāšanās;

30.2 2. konstatējot, ka elektrostacijā saražotās elektroenerģijas izlietošana netiek nodrošināta atbilstoši šo noteikumu 30. punktā noteiktajam nosacījumam, birojs pieņem lēmumu par obligātā iepirkuma tiesību atcelšanu atbilstoši šo noteikumu 48.8. apakšpunktam.”.

11. Papildināt III. nodaļu ar 35.1 punktu šādā redakcijā:

“35.1 Elektroenerģijas daudzumu, kas elektrostacijā saražots un nodots sistēmas operatora tīklā periodā, kurā ārtraucams iepirkt par OI cenu.urETL PN 52.punktticis apturēts valsts atbalsts, komersants pārdod publiskajam tirgotājam par vienošanās cenu..”.

12. Papildināt 45. punktu ar teikumu šādā redakcijā:

“Ja komersants 10 darbdienu laikā nesniedz pieprasīto informāciju, birojs pieņem lēmumu par komersantam piešķirto obligātā iepirkuma tiesību atcelšanu.”.

13. Papildināt noteikumus ar 47.1 , 47.2 un 47.3 punktu šādā redakcijā:

“47.1 Ja komersants nav nodrošinājis biroja pārstāvjiem iespēju veikt elektrostacijas pārbaudi, birojs nekavējoties pieņem lēmumu apturēt valsts atbalsta izmaksu par iepirkto elektroenerģiju par periodu no lēmuma stāšanās spēkā dienas līdz šo noteikumu 47.2 1. lēmuma pieņemšanai vai līdz Birojs ir pārliecinājies, ka 47.2 2. apakšpunktā minētais pārkāpums ir novērsts.

47.2 Pēc šo noteikumu 47.3. vai 47.4. apakšpunktā minētās atkārtotās pārbaudes veikšanas atkarībā no šo noteikumu 47.7. apakšpunktā minētā pārbaudes aktā konstatētā Birojs veic vienu no šādām darbībām:

47.2 1. ja Birojs guvis pārliecību ka elektrostacijas darbībā tiek nodrošinātas šajos noteikumos un Elektroenerģijas tirgus likumā noteiktās prasības, pieņem lēmumu par saskaņā ar šo noteikumu 47.1 punktu apturētā valsts atbalsta izmaksas atsākšanu. Publiskais tirgotājs apturētā valsts atbalsta izmaksu veic 10 kalendāro dienu laikā pēc biroja lēmuma par apturētā valsts atbalsta izmaksas atsākšanu spēkā stāšanās;

47.2 2. ja Birojs elektrostacijas darbībā konstatējis šo noteikumu vai Elektroenerģijas tirgus likuma pārkāpumu, tas izsaka brīdinājumu vai pieņem lēmumu atbilstoši šajos noteikumos noteiktajam.

47.3 Gadījumā, kad birojs pēc šo noteikumu 47.3. vai 47.4. apakšpunktā minētās atkārtotās pārbaudes veikšanas izteicis brīdinājumu, publiskais tirgotājs apturētā valsts atbalsta izmaksu veic 10 kalendāro dienu laikā pēc tam, kad birojs publiskajam tirgotājam apliecinājis, ka pārkāpums, par kuru izteikts brīdinājums, ir novērsts”.

14. Aizstāt 48.7. apakšpunktā vārdus “piemēroto koeficientu” ar vārdiem “izmaksājamā atbalsta apmēru”.

15. Svītrot 48.8. apakšpunktā vārdus “saskaņā ar šiem noteikumiem”.

16. Izteikt 49.3. apakšpunktu šādā redakcijā:

“49.3. elektrostacija neatbilst normatīvajiem aktiem, kas nosaka prasības elektrostaciju darbībai enerģētikas jomā, vai konstatēta tāda šo noteikumu prasības neatbilstība, par kuru nav noteikta brīdinājuma izteikšana vai lēmuma pieņemšana saskaņā ar kādu citu šo noteikumu punktu, ja šī neatbilstība var ietekmēt izmaksājamā atbalsta apmēru;”.

17. Papildināt 50. punktu aiz vārdiem “lietderīgu elektrostacijā saražotās siltumenerģijas izmantošanu” ar vārdiem "atbilstoši vienotā tehnoloģiskā cikla principam”.

18. Papildināt noteikumus ar 50.1, 50.2, 50.3, 50.4, 50.5 un 50.6punktu šādā redakcijā:

“50.1 Birojs, konstatējot, ka vairākas elektrostacijas, attiecībā uz kurām komersantam vai komersantiem ir spēkā esošas obligātā iepirkuma, atbilstoši vienotā tehnoloģiskā cikla principam ir uzskatāmas par vienu elektrostaciju,10 darbdienu laikā no fakta konstatēšanas pieņem lēmumu apturēt valsts atbalstu par iepirkto elektroenerģiju par periodu no lēmuma stāšanās spēkā dienas līdz šo noteikumu 50.2 1. apakšpunktā vai 50.3 punktā minētā lēmuma pieņemšanai.

50.2 Ja komersants iesniedz birojā dokumentus, kas pierāda, ka elektrostacijā tiek ievērots vienotā tehnoloģiskā cikla princips, kā arī šo noteikumu 25.punktā minēto principiālo elektrisko pieslēgumu shēmu, birojs pārliecinās par elektrostacijas atbilstību vienotā tehnoloģiskā cikla principam un mēneša laikā:

50.2 1. konstatējot, ka neatbilstība vienotā tehnoloģiskā cikla principam ir novērsta, pieņem lēmumu par saskaņā ar šo noteikumu 50.1 punktu apturētā valsts atbalsta atsākšanu. Publiskais tirgotājs apturēto valsts atbalstu atsāk no biroja lēmuma par apturētā valsts atbalsta atsākšanu spēkā stāšanās dienas vai, ja neatbilstības novēršanai elektrostacijas tikušas apvienotas atbilstoši šo noteikumu 50.5 punktam, no šo noteikumu 50.5 punktā minēto lēmuma grozījumu spēkā stāšanās dienas;

50.2 2. konstatējot, ka neatbilstība vienotā tehnoloģiskā cikla principam nav novērsta, par to informē komersantu, saskaņā ar šo noteikumu 50.1 punktu apturēto valsts atbalstu neatsākot.

50.3 Ja komersants sešu mēnešu laikā birojam neiesniedz dokumentus, kas pierāda, ka ir novērsta neatbilstība, dēļ kuras pieņemts šo noteikumu 50.1 punktā minētais lēmums, birojs pieņem lēmumu par obligātā iepirkuma tiesību atcelšanu.

50.4 Lai novērstu šo noteikumu 50.1 punktā minēto neatbilstību vienotā tehnoloģiskā cikla principam, komersanti ir tiesīgi veikt elektrostaciju un komersantu apvienošanu un nodot obligātā iepirkuma tiesības vienam no apvienojamajiem komersantiem, visu apvienojamo elektrostaciju šo noteikumu 2.2. apakšpunktā minētajā lēmumā norādītās elektroenerģijas, kas iepērkama obligātā iepirkuma ietvaros, apjomu pieskaitot tai elektrostacijai, kurai no visām apvienotajām ir visilgākais atlikušais valsts atbalsta termiņš (turpmāk – apvienojošā elektrostacija).

50.5 Komersants, kurš ir apvienojošās elektrostacijas īpašnieks, iesniedz birojam dokumentus, kas pierāda apvienošanu, un šo noteikumu 25.punktā minēto elektrostacijas principiālo elektriskā pieslēguma shēmu. Birojs pēc elektrostaciju apvienošanas veic grozījumus šo noteikumu 2.2.apakšpunktā minētajā lēmumā, kas pieņemts attiecībā uz apvienojošo elektrostaciju, nosakot kopējo uzstādīto elektrisko jaudu vai obligātā iepirkuma ietvaros iepērkamās elektroenerģijas apjomu, termiņus, obligātā iepirkuma ietvaros iepērkamās elektroenerģijas aprēķinam piemērojamos pieslēguma vietu sistēmas operatora tīkliem mērījumu punktus, kā arī visu minēto lielumu izmaiņas atlikušajā atbalsta periodā atbilstoši apvienotajām elektrostacijām piešķirtajām obligātā iepirkuma tiesībām. Birojs vienlaikus atceļ tos šo noteikumu 2.2.apakšpunktā minētos lēmumus, kas pieņemti attiecībā uz tām elektrostacijām, kas pēc apvienošanas vairs nepastāv kā atsevišķas elektrostacijas.

50.6 Ja šajos noteikumos 50.1 punktā minēto neatbilstību vienotā tehnoloģiskā cikla principam birojs konstatējis attiecībā uz 50.5 punktā minēto komersantu, kuram nodotas tiesības un kurš apvieno elektrostaciju, kuras darbību reglamentē šie noteikumi, un elektrostaciju, kuras darbību reglamentē Ministru kabineta 2020. gada 2. septembra noteikumi Nr. 561 “Noteikumi par elektroenerģijas ražošanu, uzraudzību un cenu noteikšanu, ražojot elektroenerģiju koģenerācijā”, tā turpmākai darbībai no 50.5 punktā minētā lēmuma grozījumu stāšanās spēkā brīža tiek piemēroti Ministru kabineta 2020. gada 2. septembra noteikumi Nr. 561 “Noteikumi par elektroenerģijas ražošanu, uzraudzību un cenu noteikšanu, ražojot elektroenerģiju koģenerācijā.”.

19. Izteikt 56.punktu šādā redakcijā:

“56. Ja birojs konstatējis šo noteikumu 49.2. apakšpunktā minēto pārkāpumu, birojs nekavējoties pieņem lēmumu apturēt valsts atbalstu par iepirkto elektroenerģiju par periodu no dienas, kad beidzies elektrostacijā uzstādītās mēraparātu vai mērlīdzekļu sistēmas kalibrācijas vai verifikācijas termiņš, un lēmumu par nepamatoti izmaksātā valsts atbalsta atmaksāšanu publiskajam tirgotājam par periodu no dienas, kad beidzies elektrostacijā uzstādītās mēraparātu vai mērlīdzekļu sistēmas kalibrācijas vai verifikācijas termiņš līdz šo noteikumu 56.1. vai 56.2. apakšpunktā minētā lēmuma pieņemšanai. Mēneša laikā pēc šo noteikumu 49.2. apakšpunktā minētā brīdinājuma paziņošanas komersants, kam ir obligātā iepirkuma tiesības, nodrošina elektrostacijas un komersanta atbilstību attiecīgajiem kritērijiem un iesniedz birojā attiecīgu apliecinājumu. Ja mērierīces verifikāciju veic citas Eiropas Savienības dalībvalsts vai Eiropas Ekonomikas zonas valsts akreditēta mērīšanas līdzekļu atbilstības novērtēšanas institūcija un komersants iesniedzis birojā attiecīgu mērīšanas līdzekļu atbilstības novērtēšanas institūcijas apliecinājumu ar termiņu, kurā tiks veikta mērierīces verifikācija, verifikācijas termiņš var tikt pagarināts līdz šim termiņam, bet ne ilgāk kā līdz trim mēnešiem no brīdinājuma paziņošanas dienas. Pēc attiecīgā apliecinājuma saņemšanas Birojs pārliecinās, ka elektrostacijā uzstādītās mēraparātu vai mērlīdzekļu sistēmas kalibrācija vai verifikācija ir veikta atbilstoši normatīvajos aktos noteiktajam un:

56.1. konstatējot, ka elektrostacijā uzstādītās mēraparātu vai mērlīdzekļu sistēmas kalibrācija vai verifikācija ir atbilstoša normatīvo aktu prasībām un komersants ir atmaksājis publiskajam tirgotājam nepamatoti izmaksāto valsts atbalstu par periodu no dienas, kad beidzies elektrostacijā uzstādītās mēraparātu vai mērlīdzekļu sistēmas kalibrācijas vai verifikācijas termiņš, pieņem lēmumu par saskaņā ar šo noteikumu 56.punktu apturētā valsts atbalsta atsākšanu. Publiskais tirgotājs apturēto valsts atbalstu atsāk no biroja lēmuma par apturētā valsts atbalsta atsākšanu spēkā stāšanās dienas;

56.2. konstatējot, ka elektrostacijā uzstādītās mēraparātu vai mērlīdzekļu sistēmas kalibrācija vai verifikācija joprojām neatbilst normatīvo aktu prasībām vai, ja komersants šo noteikumu 56. punktā noteiktajā termiņā nav sniedzis apliecinājumu par šo noteikumu 49.2. apakšpunktā minētā pārkāpuma novēršanu, birojs pieņem lēmumu par obligātā iepirkuma tiesību atcelšanu.”.

20. Papildināt noteikumus ar IV.1 nodaļu šādā redakcijā:

“**IV.1 Elektrostacijas kopējā kapitālieguldījuma iekšējās peļņas normas noteikšana pārkompensācijas izvērtēšanai un novēršanai**

59.1 Birojs veic aprēķinu par elektrostacijas kopējo kapitālieguldījumu iekšējo peļņas normu visam atbalsta periodam. Birojs nosaka cenas diferencēšanas koeficientu pārkompensācijas novēršanai saskaņā ar šo noteikumu 59.10 punktu un pieņem lēmumu, ar kuru nosaka šo noteikumu [10.](https://m.likumi.lv/ta/id/189260#p53) punktā minētajās formulās izmantojamo cenas diferencēšanas koeficientu pārkompensācijas novēršanai *s*. Lēmumā nosaka tā piemērošanas sākuma datumu.

59.2 Birojs, veicot elektrostacijas kopējo kapitālieguldījumu iekšējās peļņas normas aprēķinu, var piesaistīt ārējo ekspertu.

59.3 . Birojs elektrostacijas kopējo kapitālieguldījumu iekšējās peļņas normas pārrēķinu visam atbalsta periodam un cenas diferencēšanas koeficienta pārkompensācijas novēršanai *s* aprēķinu veic pēc nepieciešamības, kā arī šādos gadījumos:

59.3 1.  trīs mēnešu laikā no brīža, kad konstatētas elektrostacijas uzstādītās elektriskās vai siltuma jaudas izmaiņas, tostarp īstenojot šo noteikumu 50.4 punktā minēto apvienošanu;

59.3 2. trīs mēnešu laikā no brīža, kad pārskatītas un mainītas šo noteikumu 6. pielikumā minētās vērtības;

59.3 3. vienu gadu pirms obligātā iepirkuma tiesību beigu datuma;

59.3 4. viena mēneša laikā no brīža, kad komersantam ir beigušās obligātā iepirkuma tiesības;

59.3 5.  viena mēneša laikā no brīža, kad komersants saskaņā ar šo noteikumu 19. punktu ir iesniedzis iesniegumu par atteikšanos no obligātā iepirkuma tiesībām vai no brīža, kad pieņemts lēmums par obligātā iepirkuma tiesību atcelšanu pirms obligātā iepirkuma tiesību beigu datuma;

59.3 6. triju mēnešu laikā no brīža, kad saņemts šo noteikumu 59.4 punktā minētais iesniegums.

59.4 Komersants ir tiesīgs lūgt biroju veikt šo noteikumu 59.3 punktā minētā aprēķina pārrēķinu ne agrāk kā 3 mēnešus pēc šo noteikumu 59.3 punktā minētā aprēķina veikšanas, iesniedzot birojā attiecīgu iesniegumu.

59.5 Birojs ir tiesīgs pieprasīt, lai komersants iesniedz informāciju un dokumentus, kas nepieciešami kopējo kapitālieguldījumu iekšējās peļņas normas aprēķina veikšanai. Komersantam ir pienākums 10 darbdienu laikā pēc biroja pieprasījuma saņemšanas iesniegt pieprasīto informāciju.

59.6 Ja komersants noteiktajā termiņā neiesniedz šo noteikumu 59.5 punktā minēto informāciju un dokumentus, izņemot šo noteikumu 59.8 3. apakšpunktā minēto gadījumu, vai komersanta iesniegtā informācija un dokumenti nav pilnīgi vai līdz tiesisku pierādījumu pakāpei nepierāda komersanta sniegtās ziņas, birojs pieņem lēmumu apturēt valsts atbalsta izmaksu par iepirkto elektroenerģiju. Publiskais tirgotājs nākamajā darbdienā pēc lēmuma spēkā stāšanās līdz jaunam biroja lēmumam, kas pieņemts saskaņā ar šo noteikumu 59.7 punktu, aptur valsts atbalsta izmaksu par iepirkto elektroenerģiju.

59.7 Ja komersants vēlas atjaunot valsts atbalsta izmaksu, kas apturēta saskaņā ar šo noteikumu 59.6 punktu, tas divu mēnešu laikā no atbalsta apturēšanas brīža iesniedz birojā šo noteikumu 59.5 punktā minēto informāciju un dokumentus. Birojs piecu darbdienu laikā pēc informācijas un dokumentu saņemšanas pieņem lēmumu par valsts atbalsta izmaksas atsākšanu ar nākamā kalendāra mēneša pirmo datumu pēc lēmuma spēkā stāšanās dienas. Ja komersants divu mēnešu laikā nesniedz pieprasīto informāciju un dokumentus, birojs pieņem lēmumu par komersantam piešķirto obligātā iepirkuma tiesību atcelšanu.

59.8 Birojs elektrostacijas kopējo kapitālieguldījumu iekšējās peļņas normas aprēķinu veic šādā kārtībā:

59.8 1. aprēķinā izmanto šo noteikumu 6. pielikumā minētās formulas;

59.8 2. aprēķinā norāda elektrostacijas darbību raksturojošo rādītāju faktiskās vērtības gan ieņēmumu, gan izdevumu daļā, izņemot elektrostacijas ekspluatācijas izmaksu vērtības, ko nosaka atbilstoši šo noteikumu 6. pielikumā minētajām līmeņatzīmēm;

59.8 3. ja komersants par kādu elektrostacijas darbības periodu nevar iesniegt kurināmā cenas, siltumenerģijas ražošanas tarifa un elektrostacijā saražotās elektroenerģijas pārdošanas cenas faktiskās vērtības, aprēķinā par šo periodu, kas nav īsāks par vienu kalendāro mēnesi, izmanto šo noteikumu 6. pielikumā minētās līmeņatzīmes;

59.8 4 tīrās naudas plūsmas aprēķinā iekļauj tikai tās elektrostacijā veiktās faktiskās papildu investīcijas, kas veiktas, lai nodrošinātu elektrostacijas tehnoloģiskās funkcijas vai palielinātu elektrostacijas elektrisko jaudu. Tīrās naudas plūsmas aprēķinā papildu investīciju apjomu (EUR) iekļauj gadā, kurā tās tikušas veiktas;

59.8 5. veicot aprēķinu nākotnes periodiem, darba stundu skaits jāpieņem atbilstoši iepriekšējo triju pilnu kalendāra gadu faktisko obligātā iepirkuma ietvaros nostrādāto stundu skaita vidējai vērtībai;

59.8 6. aprēķinā izmanto koģenerācijas iekārtas lietderības koeficientu, kas norādīts iekārtas tehniskajā dokumentācijā vai, ja tāda nav pieejama, tad lietderības koeficientu biomasas un biogāzes iekārtām nosaka 80%;

59.8 7. ja komersants saskaņā ar šo noteikumu 19. punktu ir atteicies no obligātā iepirkuma tiesībām vai minētās tiesības komersantam ir atceltas pirms obligātā iepirkuma tiesību beigu datuma, elektrostacijas ieņēmumos ieskaita elektrostacijas pamatlīdzekļu atlikušo vērtību.

59.8 8. ja komersantam saskaņā ar šo noteikumu 59.7 punktu ir atjaunota valsts atbalsta izmaksa, aprēķinā iekļauj arī atbalstu, kas komersantam nav izmaksāts periodā, kad atbalsta izmaksa ir bijusi apturēta.

59.9  Ja atbilstoši šo noteikumu 59.1 punktā minētajam aprēķinam elektrostacijas kopējo kapitālieguldījumu iekšējā peļņas norma visam atbalsta periodam nepārsniedz 9 %, cenas diferencēšanas koeficients pārkompensācijas novēršanai s ir viens.

59.10 Cenas diferencēšanas koeficientu pārkompensācijas novēršanai *s* nosaka, ievērojot šādus nosacījumus:

59.10 1. cenas diferencēšanas koeficientu pārkompensācijas novēršanai aprēķina ar pakāpeniskām iterācijām, izmantojot iekšējās peļņas normas aprēķinu, kas veikts visam atbalsta periodam saskaņā ar šo noteikumu 6. pielikumu;

59.10 2. cenas diferencēšanas koeficientu pārkompensācijas novēršanai *s* nosaka tādā līmenī, lai elektrostacijas kopējo kapitālieguldījumu iekšējā peļņas norma visam atbalsta periodam nepārsniedz 9 %, aprēķinot to katrai komersanta elektrostacijai individuāli ar precizitāti līdz tūkstošdaļai;

59.10 3.  cenas diferencēšanas koeficientu pārkompensācijas novēršanai *s* nosaka sākot ar nākamā pilnā kalendāra mēneša pirmo datumu pēc šo noteikumu 59.1 punktā minētā lēmuma spēkā stāšanās dienas.

59.11 Ja atbilstoši šo noteikumu 59.10 punktam noteiktais cenas diferencēšanas koeficients pārkompensācijas novēršanai *s* ir vienāds ar 0 un aprēķinātā elektrostacijas kopējo kapitālieguldījumu iekšējā peļņas norma atbalsta perioda beigās pārsniedz 9 %, birojs veic aprēķinu par atgūstamā valsts atbalsta apmēru un pieņem lēmumu par nelikumīgi saņemtā valsts atbalsta atgūšanu saskaņā ar šo noteikumu 61. punktu. Atgūstamā atbalsta apmērs tiek aprēķināts, aizstājot ieņēmumus no elektroenerģijas pārdošanas ar ikmēneša maksājumu, kas nodrošinātu, ka elektrostacijas kopējo kapitālieguldījumu iekšējā peļņas norma atbalsta perioda beigās nepārsniedz 9 %.”.

21. Izteikt noteikumu 60. punktu šādā redakcijā:

“60. Birojs šo noteikumu [47.5](https://likumi.lv/ta/id/317215#p47.5)., [48.1](https://likumi.lv/ta/id/317215#p48.1)., [48.4](https://likumi.lv/ta/id/317215#p48.4)., [48.5](https://likumi.lv/ta/id/317215#p48.5)., [48.6](https://likumi.lv/ta/id/317215#p48.6).,  [48.7](https://likumi.lv/ta/id/317215#p48.7). vai [48.8](https://likumi.lv/ta/id/317215#p48.8).apakšpunktā, [39.](https://likumi.lv/ta/id/317215#p39), [41.](https://likumi.lv/ta/id/317215#p41), 56., [58.](https://likumi.lv/ta/id/317215#p58)vai [59.](https://likumi.lv/ta/id/317215#p59) punktā minētajos gadījumos nekavējoties pieņem lēmumu par pienākumu mēneša laikā atmaksāt publiskajam tirgotājam nepamatoti saņemto valsts atbalstu:

60.1. šo noteikumu [47.5](https://likumi.lv/ta/id/317215#p47.5).,  [48.1](https://likumi.lv/ta/id/317215#p48.1)., [48.4](https://likumi.lv/ta/id/317215#p48.4)., [48.5](https://likumi.lv/ta/id/317215#p48.5)., [48.6](https://likumi.lv/ta/id/317215#p48.6).,  [48.7](https://likumi.lv/ta/id/317215#p48.7). vai [48.8](https://likumi.lv/ta/id/317215#p48.8). apakšpunktā, [39.](https://likumi.lv/ta/id/317215#p39), [41.](https://likumi.lv/ta/id/317215#p41), 56. vai [59.](https://likumi.lv/ta/id/317215#p59) punktā minētajā gadījumā – valsts atbalstu, ko publiskais tirgotājs izmaksājis par visu periodu kopš komersants valsts atbalstu saņēmis nepamatoti;

60.2. šo noteikumu [58. punktā](https://likumi.lv/ta/id/317216#p54) minētajā gadījumā – valsts atbalstu, ko publiskais tirgotājs izmaksājis par periodu kopš pēdējā brīdinājuma paziņošanas komersantam vai gadījumā, ja konstatējams, ka valsts atbalsts nepamatoti saņemts arī pirms pēdējā brīdinājuma paziņošanas komersantam - valsts atbalstu, ko publiskais tirgotājs izmaksājis par visu periodu kopš komersants valsts atbalstu saņēmis nepamatoti.”.

22. Papildināt noteikumus ar jaunu 61.1 punktu šādā redakcijā:

“61.1 Saņemtais atbalsts uzskatāms par nelikumīgu valsts atbalstu arī tad, ja:

61.1 1. nav ievērots šo noteikumu 11. punktā noteiktais nosacījums;

61.1 2. obligātā iepirkuma ietvaros tikusi pārdota elektroenerģija, kura iegūta no energoresursa, kurš nav norādīts šo noteikumu 3.punktā.”.

23. Papildināt noteikumus ar 74., 75., 76. un 77. punktu šādā redakcijā:

“74. Elektroenerģijas tirgus likuma pārejas noteikumu 52.punktā minētie elektroenerģijas ražotāji mēneša laikā pēc šo noteikumu spēkā stāšanās iesniedz sistēmas operatoram, publiskajam tirgotājam un birojam šo noteikumu [25. punktā](https://likumi.lv/ta/id/207458#p56.2) minēto principiālo pieslēguma shēmu.

75. Ja komersanti šo noteikumu [74.](https://likumi.lv/ta/id/207458#p113) punktā minētajā terminā nav iesnieguši sistēmas operatoram, publiskajam tirgotājam un birojam šo noteikumu [25. punktā](https://likumi.lv/ta/id/207458#p56.2) minēto principiālo pieslēguma shēmu, publiskais tirgotājs ar 2021. gada 1.martam elektroenerģijas iepirkumu. Publiskais tirgotājs atsāk saražotās elektroenerģijas iepirkumu ietvaros ar nākamā pilnā kalendāra mēneša pirmo datumu pēc šo noteikumu [25. punktā](https://likumi.lv/ta/id/207458#p56.2) minētās principiālās pieslēguma shēmas iesniegšanas sistēmas operatoram, publiskajam tirgotājam un birojam.

76. Komersants divu mēnešu laikā pēc šo noteikumu spēkā stāšanās dienas iesniedz birojā šādu informāciju un dokumentus kopējo kapitālieguldījumu iekšējās peļņas normas aprēķina veikšanai:

76.1. elektrostacijā veikto investīciju faktiskos datus par visu atbalsta periodu un dokumentus, kas līdz tiesisku pierādījumu ticamības pakāpei to apliecina;

76.2. elektrostacijas ieņēmumu un izdevumu faktiskos datus par visu atbalsta periodu, izņemot elektrostacijas ekspluatācijas izmaksu datus. Ja komersants par kādu periodu nevar iesniegt kurināmā cenas, siltumenerģijas ražošanas tarifa un elektrostacijā saražotās elektroenerģijas pārdošanas cenas faktiskos datus, tas sniedz norādi, par kuriem periodiem šie dati nav pieejami;

76.3. citu informāciju un dokumentus, kas varētu būt nozīmīgi kopējo kapitālieguldījumu iekšējās peļņas normas aprēķina veikšanā.

77. Ja komersants noteiktajā termiņā neiesniedz šo noteikumu 76. punktā minēto informāciju un dokumentus, birojs pieņem lēmumu par komersantam piešķirto obligātā iepirkuma tiesību atcelšanu.”

24. Noteikumu 4.pielikumā svītrot 1.4. apakšpunktu.

25. Papildināt noteikumus ar 6. pielikumu (6. pielikums).

Ministru prezidents A. K. Kariņš

Ekonomikas ministrs J. Vitenbergs

Iesniedzējs:

Ekonomikas ministrs J.Vitenbergs

Vīza:

Valsts sekretārs E.Valantis

A. Strīķeris, 67013043

[Alvils.Strikeris@em.gov.lv](mailto:Alvils.Strikeris@em.gov.lv)

A. Neimanis, 67013249

[Aivars.Neimanis@em.gov.lv](mailto:Aivars.Neimanis@em.gov.lv)

A. Līckrastiņa, 67013029

[Agnese.Lickrastina@em.gov.lv](mailto:Agnese.Lickrastina@em.gov.lv)